pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-WHO หารือ สธ. แผนยุทธศาสตร์ความร่วมมือรัฐบาลไทย-องค์การอนามัยโลก ค.ศ.2017 – 2021
วันพฤหัสบดีที่ 8 พฤศจิกายน 2561
WHO หารือ สธ. แผนยุทธศาสตร์ความร่วมมือรัฐบาลไทย-องค์การอนามัยโลก ค.ศ.2017 – 2021
ผู้แทนองค์การอนามัยโลกประจําประเทศไทย เข้าเยี่ยมคารวะปลัดกระทรวงสาธารณสุข หารือการดําเนินงานตามยุทธศาสตร์ความร่วมมือระหว่างรัฐบาลไทยกับองค์การอนามัยโลก ค.ศ. 2017 – 2021 ใน 6 แผนงาน
ผู้แทนองค์การอนามัยโลกประจําประเทศไทย เข้าเยี่ยมคารวะปลัดกระทรวงสาธารณสุข หารือการดําเนินงานตามยุทธศาสตร์ความร่วมมือระหว่างรัฐบาลไทยกับองค์การอนามัยโลก ค.ศ. 2017 – 2021 ใน 6 แผนงาน คือ โรคไม่ติดต่อเรื้อรัง ความปลอดภัยบนท้องถนน การติดเชื้อดื้อยาต้านจุลชีพ สุขภาพของผู้ย้ายถิ่น การสร้างความเข้มแข็งงานสุขภาพโลก การพัฒนาศักยภาพด้านการค้าระหว่างประเทศและสุขภาพ โดยกระทรวงสาธารณสุข จะร่วมกับหน่วยงานที่เกี่ยวข้องขับเคลื่อนให้ประสบความสําเร็จ
บ่ายวันนี้ (8 พฤศจิกายน 2561) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข และนายแพทย์ศุภกิจ ศิริลักษณ์ รองปลัดกระทรวงสาธารณสุข ให้การต้อนรับนายแพทย์แดเนียล เคอร์เทสซ์ (Dr. Daniel Kertesz) ผู้แทนองค์การอนามัยโลกประจําประเทศไทย และคณะ เข้าเยี่ยมคารวะและหารือเกี่ยวกับการดําเนินงานตามยุทธศาสตร์ความร่วมมือระหว่างรัฐบาลไทยกับองค์การอนามัยโลก ค.ศ. 2017 – 2021
นายแพทย์สุขุมให้สัมภาษณ์ว่า ประเทศไทย มีความร่วมมือกับองค์การอนามัยโลก (World Health Organization : WHO) ในการพัฒนาบริการ การส่งเสริม และการวิจัยเพื่อพัฒนาด้านการแพทย์และการสาธารณสุข โดยขณะนี้ ได้ดําเนินการภายใต้แผนยุทธศาสตร์ความร่วมมือระหว่างรัฐบาลไทยกับองค์การอนามัยโลก (WHO Country Cooperation Strategy : CCS) ค.ศ.2017 – 2021 ประกอบด้วย 6 แผนงาน ได้แก่ โรคไม่ติดต่อ (Non-communicable Diseases) ความปลอดภัยบนท้องถนน (Road Safety) การติดเชื้อดื้อยาต้านจุลชีพ (Antimicrobial Resistance) สุขภาพของผู้ย้ายถิ่น (Migrant Health) การสร้างความเข้มแข็งของงานสุขภาพโลกเพื่อการพัฒนาสุขภาพในประเทศ (Global Health Diplomacy) การพัฒนาศักยภาพด้านการค้าระหว่างประเทศและสุขภาพ (International Trade and Health) โดยมีการระดมงบประมาณจากองค์การอนามัยโลก กระทรวงสาธารณสุข สํานักงานกองทุนสนับสนุนการสร้างเสริมสุขภาพ (สสส.) สถาบันวิจัยระบบสาธารณสุข (สวรส.) สํานักงานหลักประกันสุขภาพแห่งชาติ (สปสช.) และสํานักงานคณะกรรมการสุขภาพแห่งชาติ (สช.)
ทั้งนี้ ประเทศไทยเป็นประเทศแรกที่ดําเนินงานตามแผนยุทธศาสตร์ความร่วมมือดังกล่าว จากเดิมที่เป็นโครงการขนาดเล็ก 200 - 300 โครงการ ใช้งบประมาณขององค์การอนามัยโลก เปลี่ยนมาเป็นการมุ่งเน้นแผนงานหลักที่มีความสําคัญและมีผลกระทบสูงต่อการแก้ไขปัญหาสุขภาพของประเทศ 5-6 แผนงาน มีการระดมทุนทางสังคม ปฏิญญา และงบประมาณ จากองค์การอนามัยโลก กระทรวงสาธารณสุข สํานักงานกองทุนสนับสนุนการสร้างเสริมสุขภาพ (สสส.) สถาบันวิจัยระบบสาธารณสุข (สวรส.) สํานักงานหลักประกันสุขภาพแห่งชาติ (สปสช.) และสํานักงานคณะกรรมการสุขภาพแห่งชาติ (สช.) โดยเห็นชอบร่วมกันในการดําเนินการตามหลักการของปฏิญญาปารีส (Paris Declaration on Aid Effectiveness) ซึ่งมีหลักการสําคัญคือ การมีแผนงานเดียวในแต่ละประเด็น ใช้ระบบบริหารและตรวจสอบเป็นระบบเดียว และระบบรายงานและประเมินผลเป็นระบบเดียว โดยกระทรวงสาธารณสุข จะร่วมกับหน่วยงานที่เกี่ยวข้องขับเคลื่อนให้ประสบความสําเร็จต่อไป
******************************** 8 พฤศจิกายน 2561
รัฐบาลไทย-ข่าวทำเนียบรัฐบาล-ผู้อำนวยการองค์การกองทุนสัตว์ป่าโลกสากล (WWF) สำนักงานประเทศไทย เข้าเยี่ยมคาราวะ รมว.ทส.
วันจันทร์ที่ 7 พฤษภาคม 2561
ผู้อํานวยการองค์การกองทุนสัตว์ป่าโลกสากล (WWF) สํานักงานประเทศไทย เข้าเยี่ยมคาราวะ รมว.ทส.
ผู้อํานวยการองค์การกองทุนสัตว์ป่าโลกสากล (WWF) สํานักงานประเทศไทย เข้าเยี่ยมคาราวะ รมว.ทส.
วันที่ 30 เมษายน 2561นางสาวเยาวลักษณ์ เธียรเชาว์ ผู้อํานวยการองค์การกองทุนสัตว์ป่าโลกสากล (World Wildlife Fund : WWF) สํานักงานประเทศไทย พร้อมด้วย Mr.Gordon Hall Congdon JR ผู้จัดการฝ่ายงานอนุรักษ์ และ Mr.James Compton ผู้อํานวยการอาวุโส ภูมิภาคเอเชีย องค์กร Traffic ได้เข้าพบรัฐมนตรีว่าการกระทรวงทรัพยากรธรรมชาติและสิ่งแวดล้อม เมื่อเวลา 10.00 น. ณ ห้องประชุมชั้น 20 อาคารกระทรวงทรัพยากรธรรมชาติและสิ่งแวดล้อม โดยมีวัตถุประสงค์เพื่อหารือถึงแนวทางการเตรียมความพร้อมสําหรับการประชุม Illegal Wildlife Trade Conference : London 2018 ซึ่งกําหนดจัดขึ้นระหว่างวันที่ 10 – 11 ตุลาคม 2561 ณ กรุงลอนดอน สหราชอาณาจักร โดยมีผู้บริหารระดับสูงของกระทรวงทรัพยากรธรรมชาติและสิ่งแวดล้อม เข้าร่วมประชุม
รัฐบาลไทย-ข่าวทำเนียบรัฐบาล-การประชุมชี้แจงแนวทางปฎิบัติในการรับจ่ายเงินด้วยระบบอิเล็กทรอนิกส์ ผ่าน Video Conference 76 จังหวัด
วันพุธที่ 28 กุมภาพันธ์ 2561
การประชุมชี้แจงแนวทางปฎิบัติในการรับจ่ายเงินด้วยระบบอิเล็กทรอนิกส์ ผ่าน Video Conference 76 จังหวัด
รองปลัดกระทรวงอุตสาหกรรม เป็นประธานเปิดการประชุมชี้แจงแนวทางปฎิบัติในการรับจ่ายเงินด้วยระบบอิเล็กทรอนิกส์ ณ ห้องประชุม อก.2 อาคารสํานักงานปลัดกระทรวงอุตสาหกรรม
วันนี้ (28 กุมภาพันธ์ 2561) นายทองชัย ชวลิตพิเชฐ รองปลัดกระทรวงอุตสาหกรรม เป็นประธานเปิดการประชุมชี้แจงแนวทางปฎิบัติในการรับจ่ายเงินด้วยระบบอิเล็กทรอนิกส์ ผ่าน Video Conference ไปยังอุตสาหกรรมจังหวัดทุกจังหวัด เพื่อเป็นการเตรียมความพร้อมส่วนราชการที่จะต้องดําเนินการรับจ่ายเงินด้วยระบบอิเล็กทรอนิกส์ทั่วประเทศ เริ่มตั้งแต่วันที่ 27 มีนาคม 2561 เป็นต้นไป โดยมีนางสาวทัศนียา ลัธธนันท์ ผู้อํานวยการกองกลาง สํานักงานปลัดกระทรวงอุตสาหกรรม และเจ้าหน้าที่กลุ่มการเงินและบัญชี ร่วมรับฟัง ณ ห้องประชุม อก.2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กสร. ย้ำ 1 พ.ค.นี้ นายจ้างต้องให้ลูกจ้างหยุดงานวันแรงงานแห่งชาติ
วันจันทร์ที่ 30 เมษายน 2561
กสร. ย้ํา 1 พ.ค.นี้ นายจ้างต้องให้ลูกจ้างหยุดงานวันแรงงานแห่งชาติ
กรมสวัสดิการและคุ้มครองแรงงาน ย้ํานายจ้างปฏิบัติตามกฎหมายคุ้มครองแรงงาน ให้ลูกจ้างหยุดปฎิบัติงาน เนื่องในวันแรงงานแห่งชาติ 1 พฤษภาคมนี้ พร้อมจ่ายค่าจ้างเท่ากับค่าจ้างในวันทํางาน ฝ่าฝืนมีความผิด
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า วันที่ 1 พฤษภาคม ของทุกปีเป็นวันแรงงานแห่งชาติ ทั้งนี้ เพื่อให้สังคมได้ตระหนักถึงความสําคัญของผู้ใช้แรงงานและให้ผู้ใช้แรงงานได้ร่วมเฉลิมฉลองในโอกาสวันแรงงานแห่งชาติ นอกจากนี้พระราชบัญญัติคุ้มครองแรงงาน พ.ศ. 2541 ได้กําหนดให้นายจ้างประกาศกําหนดวันหยุดตามประเพณีให้ลูกจ้างทราบเป็นการล่วงหน้าปีหนึ่งไม่น้อยกว่า 13 วัน โดยรวมวันแรงงานแห่งชาติด้วย และให้นายจ้างจ่ายค่าจ้างให้กับลูกจ้างในวันหยุดตามประเพณีดังกล่าวเท่ากับค่าจ้างในวันทํางานปกติ กสร.จึงขอให้นายจ้างปฏิบัติตามกฎหมายโดยจัดให้ลูกจ้างได้หยุดงานในวันแรงงานแห่งชาติและจ่ายค่าจ้างให้แก่ลูกจ้าง สําหรับนายจ้างที่ไม่อาจให้ลูกจ้างหยุดงานได้ เนื่องจากลูกจ้างทํางานที่มีลักษณะหรือสภาพของงานตามที่กฎหมายกําหนด ได้แก่ งานในกิจการโรงแรม สถานมหรสพ ร้านขายอาหาร ร้านขายเครื่องเดิม สโมสร สมาคม สถานพยาบาล สถานบริการท่องเที่ยว งานในป่า งานในที่ทุรกันดาร งานขนส่ง และงานที่มีลักษณะหรือสภาพของงานต้องทําติอต่อกันไปถ้าหยุดจะเสียหายกับงาน ให้นายจ้างตกลงกับลูกจ้างว่าจะให้หยุดชดเชยในวันอื่นแทนหรือจะจ่ายค่าทํางาน ในวันหยุดให้กับลูกจ้าง กรณีที่ตกลงกันว่าจะจ่าย ค่าทํางานในวันหยุดนั้น นายจ้างจะต้องจ่ายค่าจ้างให้กับลูกจ้างเพิ่มขึ้นอีกไม่น้อยกว่า 1 เท่าของค่าจ้างในวันทํางานปกติ สําหรับลูกจ้างที่มีสิทธิได้รับค่าจ้างในวันหยุด และจ่ายเพิ่มขึ้นอีกไม่น้อยกว่า 2 เท่าของค่าจ้างในวันทํางานปกติ สําหรับลูกจ้างที่ไม่มีสิทธิได้รับค่าจ้างในวันหยุด และหากมีการทํางานล่วงเวลานายจ้างจะต้องจ่ายค่าล่วงเวลาในอัตราไม่น้อยกว่า 3 เท่าของอัตราค่ําจ้างต่อชั่วโมงในวันทํางานตามชั่วโมงที่ให้ลูกจ้างทํา
อธิบดีกสร. กล่าวเพิ่มเติมว่า สําหรับนายจ้างที่ไม่ปฏิบัติให้ถูกต้อง จะมีความผิดตามกฎหมายโดยมีอัตราโทษสูงสุดคือจําคุก ไม่เกิน 6 เดือน ปรับไม่เกิน 1 แสนบาท หรือทั้งจําทั้งปรับ หากลูกจ้าง นายจ้างมีข้อสงสัยสามารถสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือที่โทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-รองประธานธนาคารโลกประจำภูมิภาคเอเชียตะวันออกและแปซิฟิก เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี
วันพฤหัสบดีที่ 30 มีนาคม 2560
รองประธานธนาคารโลกประจําภูมิภาคเอเชียตะวันออกและแปซิฟิก เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี
รองประธานธนาคารโลกประจําภูมิภาคเอเชียตะวันออกและแปซิฟิก เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี
วันนี้(30 มี.ค. 2560) เวลา 15.00 น. นาง Victoria Kwakwa รองประธานธนาคารโลกประจําภูมิภาคเอเชียตะวันออกและแปซิฟิก เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ในโอกาสเยือนไทย ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีและรองประธานธนาคารโลกฯหารือถึงเศรษฐกิจของประเทศไทยและโครงการที่รัฐบาลจะพัฒนาประเทศไทยในระยะยาว โดยรองนายกรัฐมนตรีได้กล่าวถึงภูมิหลังทางเศรษฐกิจของไทยที่ต้องเผชิญกับวิกฤติการณ์ทางเศรษฐกิจในปี พ.ศ. 2540 ซึ่งประเทศไทยต้องใช้เวลา 6-7 ปี ในการฟื้นตัวทางเศรษฐกิจ สิ่งนี้ทําให้ประเทศไทยได้เรียนรู้ว่าสิ่งที่ประเทศต้องการไม่ใช่แค่ตัวเลขการเจริญเติบโตทางเศรษฐกิจ แต่ประเทศไทยจําเป็นต้องปฏิรูป ซึ่งการปฏิรูปจะต้องมุ่งสร้างดุลยภาพการเติบโต โดยการสร้างความเข้มแข็งจากภายในเพื่อการเติบโตทางเศรษฐกิจและสังคมที่ยั่งยืนสามารถรองรับการเปลี่ยนแปลงของเศรษฐกิจโลก
รองนายกรัฐมนตรีระบุเพิ่มเติมว่า ประเทศไทยให้ความสําคัญกับ CLMVT ซึ่งเป็นกลุ่มประเทศที่กําลังเจริญเติบโตและเป็นกลไกขับเคลื่อนทางเศรษฐกิจที่สําคัญของอาเซียน ประเทศไทยจึงยินดีร่วมมือกับธนาคารโลกจัดทําแผนแม่บทสําหรับการพัฒนา CLMVT และนําเสนอแผนดังกล่าวให้กลุ่มประเทศ CLMVT เพื่อการพัฒนาสังคมและเศรษฐกิจร่วมกัน ซึ่งทางรองประธานธนาคารโลกฯได้แสดงความเข้าใจและยินดีร่วมมือกับไทยในเรื่องดังกล่าว นอกจากนี้ รองประธานธนาคารโลกฯยังกล่าวชื่นชมนโยบายของรัฐบาลในการผลักดันประเทศไทยไปสู่ประเทศไทย 4.0 รวมถึงการเตรียมความพร้อมทางด้านการศึกษาและแรงงานเพื่อรองรับอุตสาหกรรมใหม่ที่จะเกิดขึ้นในอนาคต
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม จัดโครงการสัมมนาเฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสมหามงคลเฉลิมพระชนมพรรษา 3 มิถุนายน 2563
วันจันทร์ที่ 1 มิถุนายน 2563
สํานักงานปลัดกระทรวงกลาโหม จัดโครงการสัมมนาเฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสมหามงคลเฉลิมพระชนมพรรษา 3 มิถุนายน 2563
สํานักงานปลัดกระทรวงกลาโหม จัดโครงการสัมมนาเฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสมหามงคลเฉลิมพระชนมพรรษา 3 มิถุนายน 2563
สํานักงานปลัดกระทรวงกลาโหม จัดโครงการสัมมนาเฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสมหามงคลเฉลิมพระชนมพรรษา 3 มิถุนายน 2563
1 มิ.ย. 63 สํานักงานปลัดกระทรวงกลาโหม จัดโครงการสัมมนาเฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสมหามงคลเฉลิมพระชนมพรรษา 3 มิถุนายน 2563 ณ ห้องพินิตประชานาถ ในศาลาว่าการกลาโหม โดยมี พลเอก ณัฐ อินทรเจริญ ปลัดกระทรวงกลาโหม เป็นประธานในพิธี
โดยมีวัตถุประสงค์เพื่อเฉลิมพระเกียรติและเผยแพร่พระเกียรติคุณของสมเด็จพระนางเจ้าฯ พระบรมราชินี ให้ได้ตระหนักรู้ถึงความสําคัญของสถาบันพระมหากษัตริย์ที่มีต่อประเทศชาติ และประชาชนชาวไทยโดยได้กําหนดให้มีกิจกรรมที่สําคัญ ดังนี้ การบรรยายพิเศษจากผู้แทนสํานักพระราชวัง นางสาวภริดา ภู่ศิริ ในหัวข้อ “น้ําพระทัยที่ทรงเมตตา เหล่าประชาอยู่ร่มเย็น” และจากวิทยากรจิตอาสา 904 และพันเอก วันชนะ สวัสดี ผู้บรรยายจิตอาสา 904 ผู้แทนจากสํานักงานปลัดกระทรวงกลาโหม บรรยายในหัวข้อ “พระราชกรณียกิจของสมเด็จพระนางเจ้าสุทิดาพัชรสุธาพิมลลักษณ พระบรมราชินี ด้านการทหาร และโครงการจิตอาสาพระราชทาน”
นอกจากนี้ ยังมีนิทรรศการเฉลิมพระเกียรติฯ ณ บริเวณโถงหน้าห้องยุทธนาธิการ ระหว่างวันที่ 1-5 มิ.ย. 63 โดยมีพิพิธภัณฑ์การเกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) ร่วมจัดนิทรรศการในหัวข้อ “ปรัชญาเศรษฐกิจพอเพียง เกษตรทฤษฎีใหม่ และพระอัจฉริยภาพทางด้านการเกษตร” การศึกษาดูงาน ณ พิพิธภัณฑ์การเกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) จังหวัดปทุมธานี และศูนย์ฝึกโรงเรียนจิตอาสา 904 กรมทหารมหาดเล็กที่ 11 มหาดเล็กรักษาพระองค์ กรุงเทพฯ อีกด้วย
รัฐบาลไทย-ข่าวทำเนียบรัฐบาล-ความก้าวหน้าของวัคซีนโควิด-19 ในไทย
วันจันทร์ที่ 27 กรกฎาคม 2563
ความก้าวหน้าของวัคซีนโควิด-19 ในไทย
มีอะไรบ้างนะ
รัฐบาลไทย-ข่าวทำเนียบรัฐบาล-รมว.สธ. ชื่นชม “No walk-in OPD”  รพ.กำแพงเพชร จัดคลินิกหมอครอบครัวเต็มพื้นที่อำเภอเมือง ใน รพ.สต. 16 แห่ง
วันจันทร์ที่ 11 มีนาคม 2562
รมว.สธ. ชื่นชม “No walk-in OPD”  รพ.กําแพงเพชร จัดคลินิกหมอครอบครัวเต็มพื้นที่อําเภอเมือง ใน รพ.สต. 16 แห่ง
รัฐมนตรีว่าการกระทรวงสาธารณสุข  ชื่นชมโครงการ  “No walk-in OPD”  รพ.กําแพงเพชร จัดคลินิกหมอครอบครัวเต็มพื้นที่อําเภอเมือง ใน รพ.สต. 16 แห่ง ลดเหลื่อมล้ํา ลดค่าใช้จ่าย ลดเวลารอคอย และลดแออัดในโรงพยาบาลกําแพงเพชร ประชาชนพึงพอใจและมั่นใจเข้าถึงบริการ สามารถ
รัฐมนตรีว่าการกระทรวงสาธารณสุข ชื่นชมโครงการ “No walk-in OPD” รพ.กําแพงเพชร จัดคลินิกหมอครอบครัวเต็มพื้นที่อําเภอเมือง ใน รพ.สต. 16 แห่ง ลดเหลื่อมล้ํา ลดค่าใช้จ่าย ลดเวลารอคอย และลดแออัดในโรงพยาบาลกําแพงเพชร ประชาชนพึงพอใจและมั่นใจเข้าถึงบริการ สามารถลดจํานวนผู้ป่วยนอกจากเขตอําเภอเมืองได้วันละ 300 คน
วันนี้ (11 มีนาคม 2562) ที่ อาคารคลินิกหมอครอบครัวชากังราว โรงพยาบาลกําแพงเพชร อําเภอเมืองจังหวัดกําแพงเพชร ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นายแพทย์บุญชัย ธีระกาญจน์ หัวหน้าผู้ตรวจราชการกระทรวงสาธารณสุข เปิดอาคารคลินิกหมอครอบครัวชากังราวและให้สัมภาษณ์ว่า โรงพยาบาลกําแพงเพชร เป็นโรงพยาบาลแห่งแรกที่เปิด“คลินิกหมอครอบครัว” เต็มพื้นที่ทุก โรงพยาบาลส่งเสริมสุขภาพตําบล ในอําเภอเมือง ทั้ง 16 แห่ง เมื่อวันที่ 1 กุมภาพันธ์ 2562 ที่ผ่านมา ในโครงการ “No walk-in OPD” เพื่อให้ประชาชนในเขตอําเภอเมือง เข้ารับการรักษาเบื้องต้นที่คลินิกหมอครอบครัว ให้การดูแลแบบองค์รวมโดยแพทย์เวชศาสตร์ครอบครัวและทีมสหวิชาชีพ ได้รับการรักษาใกล้บ้าน โดยเฉพาะผู้ป่วยที่เจ็บป่วยด้วยโรคทั่วไป เช่น ท้องเสีย ปวดหัว ไข้หวัด เป็นต้น และหากพบว่าเป็นโรคที่มีอาการซับซ้อน ก็จะส่งต่อผู้ป่วยเข้ารับการรักษาต่อที่โรงพยาบาลกําแพงเพชรได้ทันทีโดยมีช่องทางด่วนพิเศษให้ผู้ป่วยเพื่อความสะดวก ทําให้ลดจํานวนการใช้บริการผู้ป่วยนอกที่ รพ.กําแพงเพชร จาก 1,400 คนต่อวัน เหลือเพียง 1,100 คนต่อวันและลดเวลารอคอยจากเดิมต้องใช้เวลาอย่างน้อย 2 ชั่วโมง แต่เมื่อเข้ารับบริการที่คลินิกหมอครอบครัวใช้เวลาเพียง 40 นาที นอกจากนี้ยังช่วยลดค่าใช้จ่ายของผู้ป่วยและโรงพยาบาลได้อีกด้วย ซึ่งพบว่าค่าใช้จ่ายเฉลี่ยผู้ป่วยนอกที่มาใช้บริการที่โรงพยาบาลอยู่ที่ 943.85 บาทต่อรายแต่ถ้าไปใช้บริการที่คลินิกหมอครอบครัวจะอยู่ที่ 221 บาทต่อรายซึ่งจะช่วยประหยัดงบประมาณได้ถึงปีละ 60 ล้านบาท
ศาสตราจารย์คลินิก เกียรติคุณ นายแพทย์ปิยะสกล กล่าวต่อว่า กระทรวงสาธารณสุขได้ขับเคลื่อนนโยบายคลินิกหมอครอบครัว ที่มีแพทย์เวชศาสตร์ครอบครัว ดูแลประชากร 1:10,000 คน เพื่อรองรับสังคมผู้สูงอายุและโรคเรื้อรังที่เพิ่มมากขึ้น ซึ่งทําให้เกิดความแออัดในโรงพยาบาล และผู้ป่วยต้องใช้เวลานานรอพบแพทย์ คลินิกหมอครอบครัวจะช่วยให้ประชาชนได้รับการดูแลสุขภาพตนเองและครอบครัว ใกล้บ้าน เหมือนญาติสนิทจากแพทย์และทีมสหวิชาชีพ ลดค่าใช้จ่าย ลดเวลารอคอยการรักษา โดยในปี 2562 ตั้งเป้าหมายให้มีคลินิกหมอครอบครัว 1,170 ทีม ขณะนี้ ผ่านเกณฑ์การขึ้นทะเบียนทั้งหมด 995 ทีม ครอบคลุมประชากร รวม 10,234,076 คน
******************** 11 มีนาคม 2562
รัฐบาลไทย-ข่าวทำเนียบรัฐบาล-รัฐมนตรีเกษตรฯ ติดตามการบริหารจัดการน้ำ
วันพฤหัสบดีที่ 15 สิงหาคม 2562
รัฐมนตรีเกษตรฯ ติดตามการบริหารจัดการน้ํา
รัฐมนตรีเกษตรฯ ติดตามการบริหารจัดการน้ําและตรวจเยี่ยมความคืบหน้าการดําเนินงานเพิ่มประสิทธิภาพการระบายน้ําในพื้นที่ อ.หาดใหญ่
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังติดตามการบริหารจัดการน้ํา และตรวจเยี่ยมความคืบหน้าการดําเนินงานเพิ่มประสิทธิภาพการระบายน้ําคลองระบายน้ํา ร.1 ณ สํานักงานก่อสร้างชลประทานขนาดใหญ่ที่ 11 อ.หาดใหญ่ จ.สงขลา ว่า จากการที่ อ.หาดใหญ่ ได้เคยเกิดปัญหาอุทกภัยและสร้างความเสียหายเป็นจํานวนมากนั้น กระทรวงเกษตรและสหกรณ์ โดยกรมชลประทานจึงได้มีการดําเนินโครงการบรรเทาอุทกภัยอําเภอหาดใหญ่ (ระยะที่ 2) จังหวัดสงขลา มีการกําหนดแนวทางในการแก้ปัญหาเป็น 3 แนวทาง คือ 1) การเพิ่มประสิทธิภาพการระบายน้ําคลองระบายน้ํา ร.1 จากเดิมระบายน้ําได้ 465 ลบ.ม./วินาที เป็น 1,200 ลบ.ม./วินาที 2) การสกัดน้ําไม่ให้เข้าเมือง โดยการขุดคลองสายใหม่เพื่อตัดยอดน้ําก่อนไหลเข้าเมือง มีอัตราการระบาย 2,000 ลบ.ม./วินาที และ 3) การตัดยอดน้ํา โดยการก่อสร้างอ่างเก็บน้ําจํานวน 5 แห่ง ความจุรวม 120 ล้าน ลบ.ม. ทั้งนี้ ในระยะเร่งด่วน กรมชลประทานได้ดําเนินการตามแนวทางที่ 1 ซึ่งเมื่อรวมกับการระบายน้ําของคลองอู่ตะเภา ทําให้สามารถระบายน้ําได้รวม 1,665 ลบ.ม./วินาที อย่างไรก็ตาม เมื่อโครงการแล้วเสร็จจะสามารถเพิ่มประสิทธิภาพการระบายน้ําคลองระบายน้ํา ร.1 และเป็นแหล่งน้ําสํารองในช่วงฤดูแล้งประมาณ 5 ล้าน ลบ.ม.
ทั้งนี้ ในช่วงมรสุมที่ใกล้จะถึงนี้ ทางกรมชลประทานคาดว่าคลองระบายน้ํา ร.1 จะสามารถระบายน้ําได้ประมาณล 1,000 ลบ.ม./วินาที ถ้าฝนตกไม่เกิน 200 มิลลิเมตร ก็จะสามารถรับมือต่อสถานการณ์ได้ อย่างไรก็ตาม ได้เร่งรัดโครงการที่ยังไม่เรียบร้อย ให้ดําเนินการให้เสร็จโดยเร็วที่สุด
สําหรับการบริหารจัดการน้ําในภาพรวมของจังหวัดสงขลา ได้มีการเตรียมความพร้อมรับสถานการณ์การณ์อุทกภัย โดยการตรวจสอบความพร้อมใช้งานอาคารชลประทานขนาดกลางในเขตพื้นที่ลุ่มน้ําทะเลสาบสงขลา การขุดลอกสิ่งกีดขวางทางน้ํา และกําจัดวัชพืชในคลองชลประทาน คลองธรรมชาติและในอ่างเก็บน้ําต่าง ๆ ตามแผนงานเพื่อเพิ่มประสิทธิภาพการระบายน้ํา
นายเฉลิมชัย กล่าวเพิ่มเติมว่า กรมชลประทานยังได้มีแผนเตรียมความพร้อมเผชิญเหตุและป้องกันอุทกภัยใน 4 จังหวัด คือ 1) จ.ตรัง มีพื้นที่เฝ้าระวัง 3 จุด มีการเตรียมเครื่องสูบน้ํา 16 เครื่อง และเครื่องผลักดันน้ํา 10 เครื่อง 2) จ.พัทลุง มีพื้นที่เฝ้าระวัง 4 จุด มีการเตรียมเครื่องสูบน้ํา 14 เครื่อง และเครื่องผลักดันน้ํา 28 เครื่อง 3) จ.สตูล มีพื้นที่เฝ้าระวัง 6 จุด มีการเตรียมเครื่องสูบน้ํา 4 เครื่อง และ 4) จ.สงขลา มีพื้นที่เฝ้าระวัง 3 จุด มีการเตรียมเครื่องสูบน้ํา 64 เครื่อง และเครื่องผลักดันน้ํา 77 เครื่อง ทั้งนี้ สํานักงานชลประทานที่ 16 ได้มีการจัดเตรียมเครื่องจักร-เครื่องมือ ไว้ที่ศูนย์กลางที่จังหวัดขลา ได้แก่ เครื่องสูบน้ํา 186 เครื่อง เครื่องผลักดันน้ํา 100 เครื่อง เครื่องกําเนิดไฟฟ้า 50 เครื่อง รถขุด 35 คัน รถแทรกเตอร์ 1 คัน รถบรรทุกและยานพาหนะ 32 คัน สะพานเหล็กชนิดถอดประกอบได้ยาว 44 เมตร 1 ชุด โดยสามารถลงพื้นที่ช่วยเหลือในพื้นที่วิกฤตได้ภายใน 2 ชั่วโมง
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ธ.ก.ส.พร้อมเยียวยาชาวบ้านผู้รับน้ำจากถ้ำหลวง จ.เชียงราย
วันพฤหัสบดีที่ 5 กรกฎาคม 2561
ธ.ก.ส.พร้อมเยียวยาชาวบ้านผู้รับน้ําจากถ้ําหลวง จ.เชียงราย
ธ.ก.ส.พร้อมจ่ายเงินเยียวยาให้ชาวบ้านที่ได้รับผลกระทบจากการระบายน้ําจาก   ถ้ําหลวง-ขุนน้ํานางนอน เพื่อช่วยเหลือ 13 ชีวิตทีมหมูป่า ครัวเรือนละ 3,000 บาท พร้อมประสานสมาคมประกันวินาศภัยไทย เร่งชดเชยความเสียหายกรณีเกษตรกรทําประกันภัยข้าวนาปี
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. พร้อมให้ความช่วยเหลือเกษตรกรรวมถึงประชาชนที่ได้รับผลกระทบจากกรณีการเร่งระบายน้ําจากวนอุทยานถ้ําหลวง-ขุนน้ํานางนอน อําเภอแม่สาย จังหวัดเชียงราย เพื่อช่วยเหลือเยาวชนและโค้ชทีมหมูป่าจํานวน 13 ชีวิต โดยได้มอบหมายให้พนักงาน ธ.ก.ส.ในพื้นที่เร่งสํารวจความเสียหาย เบื้องต้นพบว่ามีพื้นที่ทํานาที่เป็นจุดรับน้ําจํานวน 3 ตําบล คือ ต.ศรีเมืองชุม ต.โป่งผา และ ต.บ้านด้าย จํานวนพื้นที่ 1,397 ไร่ เกษตรกรได้รับผลกระทบจํานวน 101 ราย
การเสียสละของชาวบ้านครั้งนี้ ถือเป็นน้ําใจอันยิ่งใหญ่ที่คนไทยได้แสดงออกมาเพื่อช่วยเหลือซึ่งกันและกันในยามวิกฤติ ธ.ก.ส. จึงขอเป็นกําลังใจโดยมอบเงินจากกองทุนบรรเทาความเดือดร้อนผู้ประสบภัย ให้กับชาวบ้านครัวเรือนละ 3,000 บาท โดยโอนเงินเข้าบัญชีโดยตรงให้กับผู้ได้รับผลกระทบทุกราย ส่วนการเยียวยาจากภาครัฐกรณีนาข้าวเสียหาย จะได้รับเงินช่วยเหลือในอัตราไร่ละ 1,113 บาท และในกรณีที่เกษตรกรในกลุ่มดังกล่าวได้ทําประกันภัยข้าวนาปี ปีการผลิต 2561 ซึ่งกําหนดอัตราการชดเชยค่าเสียหายไร่ละ 1,260 บาท ธ.ก.ส. จะเร่งประสานสมาคมประกันวินาศภัยไทย ให้ดําเนินการจ่ายเงินชดเชยความเสียหายให้กับเกษตรกรโดยเร็ว ซึ่งการช่วยเหลือดังกล่าว จะทําให้เกษตรกรเฉพาะผู้ที่ทําประกันภัย ได้รับการเงินช่วยเหลือและเงินชดเชยรวมไร่ละ 2,373 บาท สําหรับการดําเนินงานในระยะต่อไป ธ.ก.ส. และกระทรวงเกษตรและสหกรณ์จะเข้าไปดูแลและฟื้นฟูตามสภาพความเป็นจริง เพื่อให้เกษตรกรสามารถประกอบอาชีพได้ตามปกติ
ทั้งนี้ ในส่วนของการปรับแผนการระบายน้ํา ที่อาจส่งผลกระทบไปยังชาวบ้านในตําบลอื่น ๆ เช่น มีรายงานเพิ่มเติมเข้ามาว่า ต. โป่งงาม เป็นอีกหนึ่งพื้นที่ที่รับน้ําตามแผนปฏิบัติการในการเข้าไปช่วยเหลือครั้งนี้ ซึ่ง ธ.ก.ส.ก็จะเร่งสํารวจและให้ความช่วยเหลือเช่นเดียวกัน นายอภิรมย์กล่าว
รัฐบาลไทย-ข่าวทำเนียบรัฐบาล-นายกรัฐมนตรี ประชุมยุทธศาสตร์และแนวทางการพัฒนาภาคเหนือร่วมกับผู้แทนภาคเอกชน  ผู้ว่าฯ 17 จังหวัดภาคเหนือ
วันจันทร์ที่ 25 ธันวาคม 2560
นายกรัฐมนตรี ประชุมยุทธศาสตร์และแนวทางการพัฒนาภาคเหนือร่วมกับผู้แทนภาคเอกชน  ผู้ว่าฯ 17 จังหวัดภาคเหนือ
นายกรัฐมนตรี เป็นประธานการประชุมยุทธศาสตร์และแนวทางการพัฒนาภาคเหนือร่วมกับผู้แทนภาคเอกชน  ผู้ว่าฯ 17 จังหวัดภาคเหนือ ยืนยันรัฐบาลพร้อมให้การสนับสนุนยกระดับขีดความสามารถกลุ่มภาคเหนือ
วันนี้ (25 ธันวาคม 2560) เวลา 13.20 น. ณ ห้องประชุมชั้น 2 อาคารศูนย์เทคโนโลยีสารสนเทศ มหาวิทยาลัยราชภัฎพิบูลสงคราม ตําบลพลายชุมพล อําเภอเมือง จังหวัดพิษณุโลก พลเอก ประยุทธ์ จันทร์โอชา นายกรัฐมนตรี เป็นประธานการประชุมยุทธศาสตร์และแนวทางการพัฒนาภาคเหนือร่วมกับผู้แทนภาคเอกชน ผู้แทนสภาเกษตรกร ผู้บริหารองค์กรปกครองส่วนท้องถิ่น และผู้ว่าราชการจังหวัดจาก 17 จังหวัดภาคเหนือ เพื่อผลักดันการพัฒนาเศรษฐกิจและสังคมของพื้นที่ในด้านการพัฒนาโครงสร้างพื้นฐานทางอากาศ ทางบก และทางราง ด้านการบริหารจัดการทรัพยากรน้ําและสิ่งแวดล้อม 9 ลุ่มแม่น้ําในภาคเหนือ ด้านการเกษตรและเกษตรแปรรูป ด้านการค้า การลงทุน และการค้าชายแดน ด้านการแพทย์ การบริการผู้สูงอายุและสังคมเพื่อพัฒนาคุณภาพชีวิตประชาชน และด้านการท่องเที่ยวเพื่อพัฒนาการท่องเที่ยวทางวัฒนธรรม และประวัติศาสตร์
โอกาสนี้ นายกรัฐมนตรี ได้กล่าวมอบนโยบายก่อนการประชุมว่า ภาคเหนือเป็นหนึ่งในภูมิภาคที่มีศักยภาพสูง อีกทั้งต้องเชื่อมโยงเศรษฐกิจกับประเทศเพื่อนบ้าน จึงต้องพัฒนาเพื่อยกระดับขีดความสามารถให้กับกลุ่มภูมิภาคได้เดินหน้าต่อไปในอนาคต
สําหรับการประชุมร่วมในวันนี้ นายกรัฐมนตรี ได้ชี้แจงว่าเพื่อต้องการรับฟังความคิดเห็น รวมถึงปัญหา อุปสรรคต่าง ๆ ที่เกิดขึ้น หากมีสิ่งใดที่ต้องการให้รัฐบาลสนับสนุนขอให้แจ้งมาได้ ซึ่งรัฐบาลพร้อมที่จะรับฟังความคิดเห็นจากทุกภาคส่วน และยินดีให้การส่งเสริม สนับสนุนสิ่งที่เป็นประโยชน์ต่อไป
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-Q : จริงหรือไม่ ถ้าใช้แอลกอฮอล์เจลเวลามือเปียก จะสามารถทำลายไวรัสโควิด-19 ได้น้อยลง ??
วันเสาร์ที่ 2 พฤษภาคม 2563
Q : จริงหรือไม่ ถ้าใช้แอลกอฮอล์เจลเวลามือเปียก จะสามารถทําลายไวรัสโควิด-19 ได้น้อยลง ??
ถ้าใช้แอลกอฮอล์เจลเวลามือเปียก จะสามารถทําลายไวรัสโควิด-19 ได้น้อยลง ??
Q : จริงหรือไม่ ถ้าใช้แอลกอฮอล์เจลเวลามือเปียก จะสามารถทําลายไวรัสโควิด-19 ได้น้อยลง
A : จริง เพราะความชื้นจากน้ํา จะส่งผลทําให้ประสิทธิภาพของแอลกอฮอล์ลดลง
รัฐบาลไทย-ข่าวทำเนียบรัฐบาล-รองประธานสภาประชาชนแห่งชาติจีนเข้าเยี่ยมคารวะรองนายกรัฐมนตรี
วันอังคารที่ 6 พฤศจิกายน 2561
รองประธานสภาประชาชนแห่งชาติจีนเข้าเยี่ยมคารวะรองนายกรัฐมนตรี
รองประธานสภาประชาชนแห่งชาติจีนเข้าเยี่ยมคารวะรองนายกรัฐมนตรี
วันนี้ (6 พ.ย. 2561) เวลา 15.00 น. นายจาง ชุนเสียน (Zhang Chunxian) รองประธานสภาประชาชนแห่งชาติจีน เข้าเยี่ยมคารวะรองนายกรัฐมนตรี (นายวิษณุ เครืองาม) ณ ห้องสีเหลือง ตึกสันติไมตรี ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวต้อนรับรองประธานสภาประชาชนแห่งชาติจีนในนามรัฐบาลไทย และยินดีที่ได้พบปะหารือกันในวันนี้ โอกาสนี้ รองนายกรัฐมนตรีและรองประธานสภาประชาชนแห่งชาติจีนต่างยินดีที่ไทยและจีนมีความสัมพันธ์กันมานาน มีความสัมพันธ์เชิงหุ้นส่วนทางยุทธศาสตร์ที่ใกล้ชิดรอบด้าน ผู้นําไทยและจีนมีความสัมพันธ์ใกล้ชิด มีการแลกเปลี่ยนการเยือนและการพบหารือระดับสูงอย่างต่อเนื่อง นอกจากนี้ ไทยและจีนยังมีความสัมพันธ์ที่ใกล้ชิดทางด้านวัฒนธรรมและเปรียบเสมือนเป็นครอบครัวเดียวกัน
รองนายกรัฐมนตรีกล่าวว่า สภานิติบัญญัติแห่งชาติและสภาประชาชนแห่งชาติจีนต่างมีความสัมพันธ์และความร่วมมืออย่างสม่ําเสมอ ขณะนี้ไทยอยู่ในช่วงการปฏิรูปในหลาย ๆ ด้าน และไทยได้นําประสบการณ์จากจีนมาปรับใช้ในหลายประการ ไทยจึงประสงค์เรียนรู้ประสบการณ์เรื่องการปฏิรูปจากจีนต่อไป รวมถึงหวังว่า ไทยและจีนจะยังคงรักษาความสัมพันธ์ในทุกระดับทั้งระดับรัฐบาลและประชาชน เพื่อผลประโยชน์ร่วมกันของทั้งสองประเทศ นอกจากนี้ รองนายกรัฐมนตรีทราบว่าในระหว่างการเยือนไทยครั้งนี้ รองประธานสภาประชาชนแห่งชาติจีนได้เยือนจังหวัดเชียงใหม่ระหว่างวันที่ 4 - 5พฤศจิกายน 2561 และได้พบหารือกับผู้ว่าราชการจังหวัดเชียงใหม่ รวมถึงเยี่ยมชมสถานที่ต่าง ๆ ในจังหวัดเชียงใหม่ด้วย ซึ่งรองประธานสภาประชาชนแห่งชาติจีนกล่าวว่า ได้รับการต้อนรับเป็นอย่างดีจากจังหวัดเชียงใหม่ และได้มีโอกาสพบปะนักท่องเที่ยวและนักศึกษาชาวจีนในไทยอีกด้วย
รองประธานสภาประชาชนแห่งชาติจีนชื่นชมรองนายกรัฐมนตรีที่ช่วยเพิ่มพูนความร่วมมือและความสัมพันธ์ไทยและจีนให้ใกล้ชิดมาโดยตลอด และการมาเยือนไทยครั้งนี้จะมาเพียงเวลาสั้น ๆ แต่รู้สึกประทับใจในสังคมไทยและเศรษฐกิจไทยที่พัฒนาได้อย่างรวดเร็ว รองประธานสภาประชาชนแห่งชาติจีนกล่าวว่า ไทยและจีนยังมีศักยภาพที่จะขยายความร่วมมือได้อีกมาก ทั้งด้านการท่องเที่ยว การศึกษา การแลกเปลี่ยนบุคลากรในภาครัฐ รวมถึงการเชื่อมโยงไทยกับจีนภายใต้นโยบาย 1 แถบ 1 เส้นทาง ให้เป็นรูปธรรมมากยิ่งขึ้น